La data de 20 martie a.c., polițiștii Secției 7 Poliție Rurală Brusturoasa, cu sprijinul de specialitate al Gărzii Forestiere Suceava au acţionat în zona de competență, pentru prevenirea și combaterea delictelor silvice.
În cadrul acțiunii a fost vizat un depozit de exploatare și rindeluire a lemnului, la care au fost constatate mai multe nereguli privind trasabilitatea lemnului și diferențe între stocurile de materiale lemnoase.
Polițiștii au aplicat două sancțiuni contravenționale operatorului economic, în valoare totală de 10.000 de lei și au confiscat valoric cantitatea de 12 m.c. material lemnos, în valoare de peste 11.000 de lei.
Totodată, polițiștii au depistat în trafic, un tânăr de 23 de ani, în timp ce transporta cu un autovehicul cantitatea de 8 m.c. de material lemnos, fără a deține asupra sa documente de proveniență. Cel în cauză a fost sancționat contravențional cu amendă în valoare de 5.000 de lei, iar materialul lemnos transportat a fost confiscat.